Jevnaker kyrkje

Jevnaker kyrkje er ei verna åttekantkyrkje (kyrkje med åttekanta grunnplan) frå 1834 i Jevnaker kommune på Hadeland i Viken fylke. Ho er bygd i tre og har 400 sitjeplassar. Det opphavlege interiøret er teke godt vare på, mellom anna med preikestolen plassert over altaret i ein kombinasjon som ofte vert kalla preikestolaltar. Truleg har byggmeister S.H.Aspaas og sokneprest (og astronom) Abraham Pihl stått for teikninga og bygginga av kyrkja, men det er òg mogleg at ho kan vere bygd med Vang kyrkje i Hamar som førebilete.

Jevnaker kyrkje står på same plassen som ei steinkyrkje frå mellomalderen stod tidlegare, men som vart for lita på byrjinga av 1800-talet. Kyrkja er soknekyrkje i Jevnaker sokn i Hadeland og Land prosti i Hamar bispedøme.

Prestegarden ligg på den andre sida av E16.

 Kjelder 




 Bakgrunnsstoff 
 Jevnaker kirke på Kyrkjesøk 

 Hadeland Lag of America (har interiørbilete)

Fotnotar

Kategori:Kyrkjer i Jevnaker
Kategori:Åttekanta kyrkjer i Noreg
Kategori:Norske kyrkjer frå 1830-åra
Kategori:Kyrkjer i Hadeland og Land prosti
Kategori:Kulturminne i Jevnaker
Kategori:1834 i Noreg